**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2012,

**ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 223/2001 Z. z. o odpadoch a o zmene a doplnení niektorých zákonov v znení zákona č. 553/2001 Z. z., zákona č. 96/2002 Z. z., zákona č. 261/2002 Z. z., zákona č. 393/2002 Z. z., zákona č. 529/2002 Z. z., zákona č. 188/2003 Z. z., zákona č. 245/2003 Z. z., zákona č. 525/2003 Z. z., zákona č. 24/2004 Z. z., zákona č. 443/2004 Z. z., zákona č. 587/2004 Z. z., zákona č. 733/2004 Z. z., zákona č. 479/2005 Z. z., zákona č. 532/2005 Z. z., zákona č. 571/2005 Z. z., zákona č. 127/2006 Z. z., zákona č. 514/2008 Z. z., zákona č. 515/2008 Z. z., zákona č. 519/2008 Z. z., zákona č. 160/2009 Z. z., zákona č. 386/2009 Z. z., zákona č. 119/2010 Z. z., zákona č. 145/2010 Z. z. a zákona č. 258/2011 Z. z. sa mení takto:

§ 18 ods. 6 znie:

„(6) Ak vlastník, správca, nájomca alebo užívateľ nehnuteľnosti zistí, že na jeho nehnuteľnosti bol umiestnený odpad v rozpore s týmto zákonom, je povinný to oznámiť bezodkladne obvodnému úradu životného prostredia a obci, v ktorých územnom obvode sa nehnuteľnosť nachádza. Vlastník, správca, nájomca alebo užívateľ nehnuteľnosti, ktorá sa nachádza v bezprostrednej blízkosti nehnuteľnosti, na ktorej je umiestnený odpad v rozpore s týmto zákonom tak, že môže byť ohrozené zdravie ľudí alebo poškodené životné prostredie nad mieru ustanovenú zákonom11), je rovnako povinný umiestnenie odpadu v rozpore s týmto zákonom oznámiť bezodkladne obvodnému úradu životného prostredia a obci, v ktorých územnom obvode sa nehnuteľnosť nachádza; to neplatí, ak umiestnený odpad nebol pre vlastníka, správcu, nájomcu alebo užívateľa nehnuteľnosti rozoznateľný z nehnuteľnosti, ktorú má vo vlastníctve, správe, nájme alebo užívaní alebo ak sa vlastník, správca, nájomca alebo užívateľ na tejto nehnuteľnosti nezdržuje.“.

V § 18 ods. 8 sa slová „vlastník, správca alebo nájomca“ nahrádzajú slovami „vlastník, správca, nájomca alebo užívateľ“.

V § 18 ods. 9 sa slová „vlastníkovi, správcovi alebo nájomcovi“ nahrádzajú slovami „vlastníkovi, správcovi, nájomcovi alebo užívateľovi“ a slová „vlastníka, správcu alebo nájomcu“ sa nahrádzajú slovami „vlastníka, správcu, nájomcu alebo užívateľa“.

**Čl. II**

Tento zákon nadobúda účinnosť 1. novembra 2012.